《剑池桥梁久就倾圮方太沾公刊石伐木以递汲且》
宋代·龚潗

涓涓剑池泉，削崖出石乳。
流传岁千百，评列品三五。
舆梁见河岁，楼与姓俱古。
坐令丘壑观，凛作岩墙惧。
沾公大勇猛，咄嗟见未覩。
欹倾变略彴，岞崿移朽腐。
连筒称深汲，惠泽遍下土。
幽寻稳登眺，清意逼肺腑。
何须铁作限，只尔天可补。
传闻桥下云，已作前山雨。

作者简介：宋高邮人，字深父。理宗淳祐十年为长洲令，累迁司农卿。宋亡，随例北行至莘县，不食卒。